da nb de en de da da cs da da de da nb fr da de da de da da cs da da de da nb fr da de da de de da da da da da da da da da da da da da da fr da nn da fr da nb en da da da nb da da da da da ca en da nb ca
Varde Kommune ønskede sig et nyt rådhus. Det nuværende rådhus var utidssvarende og flere administrative funktioner skulle sammenlægges.
Projektets hoved ide og disponering er enkel og ligetil. Man nedriver store dele af det eksisterende rådhus og står tilbage med 2 rektangulære længebygninger formet omkring hver sit indre gårdrum. I mellemrummet mellem de 2 rektangulære former skabes et stort åbent indre rum. Ovenpå placeres yderligere et rektangulært volumen, som placeres svævende oven på de 2 eksisterende.
Det indre rum, hvortil også hovedankomsten sker, kæder alle 3 bygningsformer sammen i et stort dobbelthøjt rum kaldet ”Byens Forum”. Fra ”Byens Forum” er der kontakt til alle rådhusets forskellige afsnit, og man fornemmer straks ved ankomsten hele husets organisation – man kan umiddelbart orientere sig.
Et af projektets fornemmeste opgaver var at tilpasse bygningen til de landskabelige omgivelser og sikre en sammensmeltning af de æstetiske, funktionelle, teknologiske, økonomiske og miljømæssige krav med udgangspunkt i et moderne administrationsmiljø.
Godt arbejdsliv i åbent og lyst miljø
Det fysiske miljø skal danne rammen om et godt arbejdsliv. Bygningens visuelle udtryk og indre rumstruktur er væsentlig for arbejdsindsats, velbefindende og sameksistens. Bygningen fremstår åben, fleksibel, lys og venlig – et imødekommende rådhus i et moderne formsprog, i harmoni med landskabet, med gode muligheder for indkig og en åben attitude ud mod omgivelserne. Byggeriet blev udført i totalentreprise og styret inden for et forholdsvist stramt budget og til den aftalte tid.